Uhićen hrvatski kralj 'pirata': Zaradio je čak 600.000 kuna

Matej Kalanj, jedan od vodećih domaćih pirata, je detaljno objašnjavo korisnicima kako da pogledaju besplatno film. Nositelje autorskih prava oštetio je za oko četiri milijuna kuna

<p><strong>Vlasnik portala Filmovita</strong> i jedan od vodećih domaćih pirata,<strong> Matej Kalanj (31)</strong>, uhićen je ovaj tjedan u Rijeci zbog krađe i ilegalne distribucije filmova i serija u vrijednosti 3,9 milijuna kuna.</p><p>Općinsko državno odvjetništvo u Rijeci pokrenulo je istragu protiv njega i njegove partnerice (28) koja mu je pomagala. Tijekom istrage utvrđeno je da je od početka 2014. godine emitirao 1251 film bez odobrenja autora. Istražitelji su otkrili da je za svoj biznis koristio susjedinu internetsku vezu kako bi prikrio trag.</p><p>Kalanj je otvorio i Facebook stranicu na kojoj je detaljno objašnjavao korisnicima kako da pogledaju film. Tako je omogućavao korisnicima da pogledaju besplatno film čak i prije prikazivanja u kinima. <strong>Putem Facebooka je prodavao oglasni prostor i tako zaradio najmanje 600.000 kuna. </strong></p><p>Zbog sumnje da bi mogao ponoviti djelo, određen mu je istražni zatvor. Korisnici Filmovite tužni su i jadikuju jer više ne mogu gledati besplatno filmove.</p><h2>Bez autorskih prava</h2><p>Nositelje autorskih prava oštetio je za oko četiri milijuna kuna.</p>